Quod decidentis temporis cursu soliditate nititur, competit ut literarum signis roboretur, quatinus posteri discant veri notitiam retinere et falsitatis monstra devitare. Proinde noverint fideles, quod libuit domno Gausleno Sancti Vincentii Matisconensis episcopo, et domno Oydeloni, Cluniacensis cenobii abbati, ut terras inter se commutarent. Itaque dat Oydelo abba Gausleno episcopo, [ad] parte Sancti Vincentii unum curtilum cum vinea et campo insimul tenente, in pago Matisconense, in villa Fontanilias; terminat a mane et a sero vias publicas, a medio die terra Sancti Vincentii, a cercio terra Isimbranni. Deinde dat Gauslenus episcopus Oydeloni abbati loco commutationis, in pago Matisconense, in villa Luppiaco, vineas in tribus locis, in uno loco IIIes rascias, et in alio loco unam rasciam, et in alio loco IIIIor rascias; et in ipsa villa, in loco quem dicunt Rocca Bernonis, campum qui habet perticas XVIII in longitudine, et in latitudine XV, et super Graonam unum campum prope mulinum de Balma, et ad mulinum de Trenca Saccum alium campum, et in Monte Saordi unam vineam, qui habet perticas in longitudine XXVI, in latitudine in uno fronte perticas V, et in alio IIIIor. S. Gausleni presulis. S. Walterii prepositi. S. Sivualdi. S. Adalardi, Adalgisi, Heinrici, Otgerii. S. Aldonis. Data per manum Otgerii, anno millesimo vicesimo IIIº ab incarnatione Domini nostri Jesu Christi, et regnante Rotberto rege.